Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Siin aga Andrew isiklikult.
Tere tulemast taas me saatesse!
Täna jätkan mõnda aega tagasi alustatud seeriaga,
mis räägib sellest, et Jumal tahab, et oleksid terve.
See on miski, mis puudutab igat inimest.
Tundub, et meil kõigil on haigusi ja probleeme.
Sa ise või mõni su tuttav võib maadelda mõne haigusega,
nii et see teema puudutab meid kõiki.
Samas on Kristuse Ihus ehk koguduses õpetatud,
et Jumalal on me tervisest ükskõik.
Vahel aga õpetatakse sedagi,
et Jumal on see, kes on toonud haiguse su ellu
ja et Tema on su probleemide põhjustaja.
Olen viimastes saadetes juba käsitlenud
seda minu meelest vale õpetust,
mistõttu ei hakka neid asju enam üle kordama.
Täna aga tahan käsitleda küsimust, miks ei saa kõik inimesed terveks?
Olen rääkinud sellest,
et see on Jumala tahe tervendada igat inimest
ja et tervenemine on osa Jeesuse lunastustööst.
Jeesus on näidanud meile, mis on Jumala tahe,
sest Piibli sõnul oli ja on Ta täpne kujutis Jumalast.
Heebrea 1:3.
Täiuslik kujutis Jumalast.
Jeesus ütles, et Ta teeb vaid seda, mida näeb Isa ees tegevat.
Jeesus ei teinud kedagi haigeks ega keeldunud kedagi tervendamast.
Jah, Markuse 6:5-6 ja Matteuse 13:58 on juhused,
kus Jeesus ei tervendanud kõiki inimesi,
kuid seal on ka selgelt öeldud, et seda nende uskmatuse tõttu.
Nad tõrjusid Jeesust.
Jeesus tahtis tervendada,
kuid ei saanud teha võimsaid tegusid inimeste uskmatuse tõttu.
Mitte, et Ta ei tahtnud, aga Ta ei saanud.
Markuse 6:5 ütleb seda.
Jumala tahe oli ja on tervendada ja Jeesus peegeldas seda tahet.
Tema polnud see, kes oleks kellegi haigeks teinud
või kellelegi öelnud:
"Sa pole veel oma õppetundi saanud, mistõttu las see haigus veel olla sul,
kuna Jumalal on mingi eriplaan sellega."
Ei. Jeesus tegi head
ja tervendas kõiki kuradi poolt vaevatuid.
Evangeeliumites on 17. erinevat juhtumit tervenemistest.
Jah, kõik 4 evangeeliumi
räägivad kõik osadest samadest juhtumitest,
kuid ma olen sõelunud välja 17. täiesti erinevat juhtumit,
kus Jeesus tervendas inimesi.
Vaatame täna ainuüksi Matteuse evangeeliumi,
jättes teised evangeeliumid täna vahele.
Nii et, loen osasid neid lugusid sulle Matteuse evangeeliumist.
Kui Jumala Sõna sulle üldse midagi tähendab,
siis see peaks ikka täiega kõnetama sind selles osas,
mis on Jumala tahe.
Matteuse 4:23-24: "Jeesus rändas läbi kogu Galilea,
õpetades nende sünagoogides
ja jutlustades evangeeliumi Kuningriigist
ning tervendades haigeid ja vigaseid rahva seas..."
Sul pole vähimatki alust väita,
et on teatud asju, mida Jumal ei saa või ei taha tervendada.
Sest siin on öeldud, et Ta tervendas haigeid ja vigaseid rahva seas.
"Ja kuuldus Jeesusest levis üle kogu Süüria,
ja tema juurde toodi kõik, kes põdesid mitmesuguseid tõbesid
ja olid piinade käes ja kurjast vaimust vaevatud
ja langetõbised ja halvatud, ning tema tegi nad terveks."
Ta ei tervendanud vaid osasid neist, vaid Ta tervendas nad kõik.
Aamen?
Milline võrratu tõde.
Matteuse 8:16: "Aga õhtu jõudes
toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged,
et läheks täide, mida on räägitud prohvet Jesaja kaudu:
Ta on võtnud ära meie haigused ja kandnud meie tõved.”
See oli siis Jesaja 53:4 täitumine:
"Ent tõeliselt võttis ta enese peale meie haigused ja kandis meie valusid"
Jesaja 53:5: "Ent teda haavati meie üleastumiste pärast."
Pane tähele, et Matteuse 8:16 tervendas Jeesus kõiki haigeid.
Matteuse 9:35: "Ja Jeesus rändas läbi kõik linnad ja külad,
õpetades nende sünagoogides
ja jutlustades evangeeliumi Kuningriigist
ja parandades kõik haigused ja kõik nõtrused."
Taaskord tasub meeles pidada,
et Jeesus tegi vaid seda, mida nägi Isa ees tegevat.
Ta ütles: "Ma teen kõike, mida näen oma Isa tegemas."
Jumal ei juhtinud Jeesust kunagi mitte tervendama kedagi
või tooma haigust kellegi üle või õpetama neile selle läbi midagi.
Ja kui Jeesus on tõesti otsene kujund Isa Jumalast,
siis Ta oleks põrunud Isa esindamises,
kui Ta poleks teinud seda, mida Jumal tegi.
Jeesus esindas Jumalat täiuslikult
ego toonud kunagi kellelegi haigust ega keeldunud kedagi tervendamast.
Apostlite teod 10:38: "Kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid..."
Inimeste tervendamine oli üks hea asi.
Tänapäeval on neid, kes ütlevad, et see on saatanast.
Kuid inimeste tervendamine oli hea asi.
Kuidas saab siis üldse mõelda,
et kui kellegi elu muutub ja ta saab terveks
ning ta armub Jumalasse ja on põnevil sellest,
et see kõik on saatanast?
See on täiesti haige mõtteviis
ja seda tuleb mitte ainult inimestelt väljaspool kirikut,
aga ka kiriku seest.
Paljud inimesed ei esinda tervenemise osas Jumalat
üldse hästi.
Matteuse 12:15:
"Aga kui Jeesus sai seda teada, eemaldus ta sealt.
Ja paljud läksid temaga kaasa, ja tema tegi nad kõik terveks."
Ta ei tervendanud vaid osasid neist, aga neid kõiki.
Jeesus ilmutas meile Isa tahet ja tervendas nad kõik.
Suurel hulgal inimesi.
Ma ei tea, mida sa suureks hulgaks pead,
kuid suur hulk ehk paljud ei tähenda 5, 10, 12, 20, 50 või 100.
"Paljud" tähendab vähemalt tuhandeid ja Jeesus tervendas nad kõiki.
Matteuse 14:14: "Ja kui Jeesus astus paadist välja
ja nägi suurt rahvahulka,
läks ta meel haledaks ning ta tervendas nende haiged."
Siin on öeldud, et Jeesuse meel läks haledaks.
1. Johannese 4:8 on öeldud, et Jumal on armastus.
Jumal armastab inimesi ega soovi kellelegi haigust ega häda.
Kui Jumal lõi Aadama ja Eeva, polnud seal ühtki haigust ega häda.
Kõik haigused ja hädad tulid peale pattu langemist.
Nii et, Jumal ei loonud seda maailma selliseks.
Peale pattu langemist hakkasid ka loomad üksteist sööma.
Seegi polnud Jumala plaan,
sest algselt olid kõik loomad taimetoitlased.
Nii tiigrid, lõvid ja paljud teised
olid enne pattu langemist taimetoitlased.
Kuid peale seda, kui patt tuli maailma,
tõusid esile haigused, pisikud ja viirused,
mis hakkasid tegema inimestele halba.
Jumal ei loonud haigusi -
inimkond ise tõmbas selle endale kaela.
Kuid kui Jeesus oli maa peal, hakkas Tal inimestest hale meel
ja Ta tervendas nad.
Kaastunne oli see, mis pani Teda inimesi tervendama.
Nii et, kui ütled täna, et Jumal ei tervenda enam,
ütled sellega ka seda,
et Jumalal pole kaastunnet haigete suhtes.
Kõik pole muidugi nii julged seda otse ütlema,
nii et seda püütakse läbi lillede öelda,
stiilis: "Jumalal on mingi eriplaan su haigusega."
Kuid kaastunne oli see,
mis pani Jeesuse inimesi tervendama.
Tema kaastunne ei peitunud selles, et Ta oleks kedagi vähiga tabanud
või kurtuse- või pime olemisega.
Piibel ei räägi midagi sellist.
Tegu on religioosse pettusega, mis ei vasta tõele.
Matteuse 14:34-35: "Ja kui nad olid sõitnud üle järve,
siis nad tulid maale Genneesaretis.
Ja kui selle koha mehed Jeesuse ära tundsid,
läkitasid nad sõna kogu ümbruskonda ja tema juurde toodi kõik haiged..."
ja sealt edasi on viidatud, et Ta tervendas nad kõik.
Pole mingit viidet sellele, et Ta oleks kellegi ilma jätnud.
Matteuse 15:30-31: "Ja ta juurde tulid suured rahvahulgad..."
Taaskord, siin pole juttu mõnest üksikust või 50'st inimesest,
vaid sadadest ja tuhandetest.
"...kaasas jalutuid, vigaseid, pimedaid, kurte ja palju teisi
ning panid need tema jalgade ette ja tema tegi nad terveks,
nii et rahvas imestas, nähes kurte rääkimas,
vigaseid tervena ja jalutuid kõndimas ning pimedaid nägemas.
Ja nad ülistasid Iisraeli Jumalat."
Kõik, mis paneb inimesi ülistama, kiitma ja väärtustama Jumalat,
ei ole saatanast.
Jeesus tervendas inimesi ja see pani nad rõõmustama.
See tõi suured rahvahulgad kokku.
Usun, et kogudus on selles vallas küll Jumalat valesti esindanud,
kui on kellelegi öelnud, et mõne inimese surm oli Jumala tahe
või et see on Jumala tahe lasta kellelgi kannatada,
otsekui Jumal püüaks selle kaudu inimest murda ja talle midagi õpetada.
Kui keegi hüppab tundmatus kohas pea ees vette ja murrab kaela,
jäädes seejärel kaelast saati halvatuks ja väites, et Jumal tegi seda talle,
siis see on igati vale arusaam Jumalast.
See saadab Temast väga vale signaali,
Kui oleks olemas selline isik,
kes teeks kõiki neid asju, mille pärast Jumalat süüdistatakse -
tormid, maavärinad, tornaadod;
surnud laste või puudega laste sünnid;
kõik haigused ja hädad...
Kui oleks isik, kes oleks süüdi kõiges, mille pärast Jumalat süüdistatakse -
siis inimesed mõistaks ta süüdi, paneks trellide taha või tapaks ta.
Ja igati õigustatult.
Ometi süüdistavad inimesed selles kõiges Jumalat,
jättes mulje, et Ta on karm, õel ja hoolimatu.
Tean, et meid vaatab praegu inimesi,
kes on kannatanud erinevate olukordade tõttu.
Oled palunud Jumalalt abi, kuid pole saanud mingit leevendust.
Ja nii tekkibki koheselt küsimus:
"Miks kõik või ka mina terveks ei saa?"
Religioon ütleb selle peale, et Jumal ei tervendagi enam
ega hooli sinust.
Või on inimesi, kes väidavad,
et Jumal on lasknud sel olukorral tulla karistuseks mõne su eksimuse eest.
Või väidetakse ka,
et Jumal teeb seda kõike seetõttu, et armastab sind nii väga.
Seetõttu andiski sulle vähi,
mis põhjustab sulle kohutavaid valusid,
nii et sa ei saa magadagi.
"Jumal teeb seda seetõttu, et armastab sind nii väga!"
Kuid see on küll miski, mida on raske mõista.
Pole siis ka ime, miks paljud inimesed ei tule Jumala juurde.
Sest kui Jumal oma "suures armastuses"
tabab su last mõne haigusega, mille tõttu Ta sureb,
siis parem oleks hoida Temast eemale ja mitte hoida Tema ligi.
Sest muidu tabab sind Ta "suure armastuse" tõttu,
kes teab veel, mida.
Ma ütlen seda kõike armastuses,
kuid samas see ärritab mind ka pisut.
Vaid religioossed inimesed langeks millegi sellise lõksu.
Peaksid olema mingi valeõpetuse lõksus,
mis läheb igasuguse loogika vastu.
Kui ma saaks sinuga lähedaseks,
aga ründaks sind siis vähiga ja laseks su ihul kõngeda;
võtaks kogu su raha ja laseks su lapsel surra,
siis kui ma kohtleks selliselt inimesi, keda armastan,
ei oleks just palju neid, kes tahaks mu sõbrad olla.
Inimesed hoiaks must' eemale ja peaks mind vaid tuttavaks,
sest nad ei tahaks olla mu ligi,
kui kohtleksin armastatud inimesi selliselt.
Ja see on see, mida kogudus tervikuna...
Kindlasti on ka palju häid kogudusi ja mul pole midagi koguduste vastu.
Küll aga olen igasuguse religioosse valeõpetuse vastu,
mis on samuti hiilinud kogudustesse.
Nii on ka suur hulk inimesi, kes kuulutavad,
et kui Jumal sind tõesti armastab, siis Ta teeb sulle ka haiget.
Teema puhul, millest räägin, on palju erinevaid nüansse.
Ma kasvasin üles koguduses, kus lauldi:
"Kuhu iganes Jumal mind juhib, sinna ma lähen."
Ja siis mõni misjonär tunnistas,
kuidas Jumal oli juhtinud ta Aafrika pimedaimasse urkasse,
kus ta pidi elama mingis hütis
ja kus ta võitles ka malaariaga 10. korda,
mispeale ta naine ja laps surid.
Ühtlasi rääkis ta ka, et teda oli pekstud ja ütles siis:
"Kui tahate teenida Jumalat,
saadab Ta teid mõnda kohutavasse kohta
ja see saab olema väga raske."
Siis me laulsime jälle seda laulu
ja ilma, et seda oleks sõnades väljendatud,
õpetati selle kaudu siiski seda,
et kui pühendad oma elu tõesti Jumalale,
juhib Ta sind tegema midagi, mida täiega vihkad.
Kuid see pole tõsi.
Jah, on tõsi, et on ka kristlasi,
kes peavad minema Aafrika pimedaimatesse kohtadesse.
Mul on üks hea sõber, kes on täna väga heal järjel,
kuid kes sündis ühes Aafrika hütis.
Ta küsis: "Mis hütis elamisel viga on? Meil oli kogu küla parim hütt!
Meil oli ka 3-4 kana, samas kui teistel oli vaid üks."
Tal polnud midagi selle vastu ja selles polegi midagi halba.
Nii et, kui Jumal tahab saata sind sinna,
muudab Ta ka su südame selliselt, et sulle meeldib seal.
Ühed mu sõbrad on 25. aastat olnud misjonärideks Mehhikos
ja neile täiega meeldib seal.
Nad räägivad pidevalt, kui õnnistatud nad on,
et nende lapsed ei pidanud kasvama üles Ameerikas
keset selle paganlikku kultuuri,
vaid nad said olla Jumalast seatud olukorra keskel.
Tean misjonäre Ugandas, kes tahavadki jääda sinna,
kuna neile nii meeldib seal.
Psalmid 37:4 on öeldud, et Jumal täidab su südameigatsused.
See ei tähenda, et Ta annab sulle kõik, mida tahad.
St seda, et Ta muudab su südant ja täidab selle oma igatsustega.
Nii et, kui Jumal tahab, et läheksid Aafrika pimedaimatesse paikadesse
ja elaksid seal mõnes hütis, siis sulle ka meeldiks see.
Kui Jumal tahab, et läheksid mõnda suurlinna
ja tegeleksid seal linna heidikutega, siis sulle meeldib see.
Mis iganes see ka poleks...
Kuid see mõte, et Jumal teeb sulle haiget ja kahju...
Jumala plaanid su elu jaoks on palju paremad, kui su enda omad.
Jeremija 29:11:
"Sest mina tunnen mõtteid, mis ma teie pärast mõlgutan,
ütleb Issand:
need on rahu, aga mitte õnnetuse mõtted,
et anda teile tulevikku ja lootust."
See läheb pisut teemast kõrvale, kuid samas on siiski tegu sama asjaga
Kui räägime tervenemisest,
siis ka sellest, et Jumal armastab sind
ega soovi, et kannataksid.
Kui su abikaasa vähegi saaks,
teeks ta kõik su tervenemise nimel.
Isegi, et tegu on vaid inimliku armastusega
langenud inimese poolt, kes pole täiuslik
ja keda ei anna võrreldagi
Jumala armastuse puhtuse- ja suurusega su vastu.
Me aga ütleme, et Jumal on kõikvõimas
ja võib teha, mida iganes,
mistõttu Tal on meist ükskõik.
Ütleme, et Ta ei tervenda enam täna, kuna see pole oluline.
Kõik, mida Ta vaid teeb, on see, et Ta andestab sulle su patud,
kuid tervenemise osas vaata ise, kuidas saad.
Ütleme, et Jumalat ei kõiguta su valu ja haiget saamised.
Kuid see on täiesti vale arusaam Jumalast.
Veelgi enam aga on vale öelda,
et Jumal on toonud sulle mõne haiguse kaela.
"Jumal püüab sind murda ja see on su enda kasuks."
Loe 5. Moosese 28. peatükki,
et näha, mis kuulub õnnistuste ja mis needuste alla.
Esimesed 14 salmi seal räägivad õnnistustest.
See on õnnistus, kui oled terve ja su käsi käib hästi,
kui oled pea ja mitte saba.
Salmid 15-68 räägivad aga sellest, mis on needused.
Kõikvõimalikud erinevad haigused on needuseks.
Mis iganes haigused ja muud asjad, mis seal kõik kirjas on.
Kuid see kätkeb endas ka kõiki neid haigusi ja hädasid,
mida seal pole mainitud ja mis on samuti needused.
Olgu selleks siis AIDS, Alzheimeri tõbi, artriit
või mis iganes muu lugu,
mida pole Piiblis konkreetselt mainitud.
Need kõik on needused, millest Jeesus on meid vabastanud
vastavalt Galaatlastele 3:13.
Kui kogudus väidab, et Jumal on ükskõikne ega hooli
või veelgi enam - et Ta on su haiguste põhjustaja,
siis see on Jumala mitte õige esindamine
ja põhjus, miks paljud Temast eemale hoiavad.
Jeesus esindas Jumalat
ja tervendas kõik inimesed, kes olid kuradi poolt rõhutud.
Mitte Jumala poolt rõhutud.
Matteuse 19:2:
"Ja talle järgnesid rahvahulgad, ning ta tegi nad seal terveks."
Ta ei pööranud neile selga, vaid tervendas nad.
Matteuse 21:14:
"Pühakojas astus ta juurde pimedaid ja jalutuid ning ta tegi nad terveks."
Nagu öeldud, Piiblis on 17 sellist erinevat juhtumit,
millest ma lugesin ette vaid 9.
Nii et, 8 juhtumit veel, mida ma ei lugenud,
kuid mis räägivad ikka ja jälle ühest ja samast -
Jumal tahab, et oleksid terve. See on Tema tahe.
Olen sel teemal nüüd õpetanud päris mitme saate jagu,
mis tõstatab küsimuse:
"Kui see on Jumala tahe, siis miks kõik siiski terveks ei saa?"
Hakkasin selle teemaga juba täna pihta,
kuid mu aeg saab peagi läbi,
mistõttu jätkame sel teemal eelolevates saadetes.
Tegu on väga lihtsa küsimusega, millele on üsna keeruline vastata.
See ei taandu vaid sellele, et keegi ei usu tervenemisse.
Ütlen seda nüüd armastuses
ja loodan, et mind ei hakata selle pärast kritiseerima.
Mu pastor viis mu välja lõunale ja me rääkisime sel teemal,
sest Tal oli plaan võtta ette õpetusseeria tervenemisest.
Ta pole selles küsimuses nii ekstreemne nagu mina ehk olen,
kuid me rääkisime tervenemistest ja ta oli väga avatud.
Samas oli see minu jaoks suur au, et ta küsis mu arvamust selle kohta.
Kuid üks asi, mida ta ikka ja jälle tervenemisest õpetades kordas,
oli see, et teda ajab närvi, kui öeldakse,
et inimesed ei saa terveks ebapiisava usu tõttu.
Nõustun küll sellega, et see pole ainus põhjus,
kuid see on siiski üks põhjustest.
Ma ei tea küll kindlalt,
kuid usun, et mu pastori minevikus oli ehk mõni lähedane inimene,
kelle eest palvetati, kuid kes ei saanud terveks.
Ja võib-olla seal oli mõni vankumatu, otsekohene sell,
kes põrutas: "See on seetõttu, et sa ei usu piisavalt Jumalat!"
Midagi sellist eeldavasti juhtus,
mis muutis selle teema hellaks mu pastori jaoks.
Ta mainis seda lausa 3-4 korda: "Ärge kunagi tulge mu juurde jutuga,
et mittetervenemise põhjuseks on ebapiisav usk!"
Jah, see pole ainus põhjus ja ma saan ka õpetama sellest,
kuid see on üks põhjustest.
Kord, kui mu pastor sellest jälle suure numbri tegi,
tõi ta esile 5. erinevat piiblikohta, millest üks on Matteuse 17:14-21,
kus Jeesuse jüngrid ei suutnud ajada langetõbisest poisist välja
teda piinavat vaimu
ja nad küsisid: "Miks?"
Issand vastas Matteuse 17:17: Oh uskmatu ja jonnakas sugupõlv!
Kui kaua pean ma teie juures olema?
Kui kaua tuleb mul teiega kannatlik olla?"
Mu pastor tõi esile viis erinevat kirjakohta,
kus Jeesus ütles igas ühes neist, et tegu on inimeste uskmatusega
ning Jumala mitteuskumise- ja mitteusaldamisega.
Jah, oleks liiga lihtne väita, et see on ainus põhjus.
Pealegi on seda öeldud viisidel, mis on inimestele haiget teinud
ja mis on kõnelejaid pannud loobuma tervenemisest rääkimisest,
kuna nad näevad, et osa inimesi mõistab selles vallas teisi hukka.
Kuid vaatamata sellele kõigele on see siiski tõsi.
Uskmatus on kohe kindlasti üks põhjus, miks terveks ei saada.
Kui inimesed ei usu tervenemisse või kahtlevad selles...
Vaatame Jaakobuse 1. peatükki, mis räägib sellest väga selgelt.
Jaakobuse 1:5-8: "Kui kellelgi teist jääb vajaka tarkust..."
Usun, et see vajaka jäämine ei puuduta vaid tarkust,
aga ka kõike muud - head käekäiku või tervenemist,
"....siis ta palugu Jumalalt,
kes kõigile annab heldelt ega tee etteheiteid,
ja talle antakse.
Aga ta palugu usus, ilma kahtlemata,
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Siin on selgelt öeldud, et kui palud, siis palu täie kindlusega ja kahtlemata.
Markuse 11:23 ütleb sama: "Ega kõhkle oma südames, vaid usub"
Sa pead uskuma.
Kui sa aga ei usu,
on see üks ilmseid põhjusi, miks kõik ei saa terveks.
Mul oleks selle kohta veel palju öelda, mistõttu jätkan järgmine kord.
Kuid küsimusele: "Miks kõik inimesed terveks ei saa?",
pole lihtsat ja ühest vastust.
Tegu on keerulise looga
ja olgu siinkohal öeldud, et ega ma ka ei tea kõiki põhjusi.
Kuid nagu laps, kes alles õpib käima, ei tee seda kohe algul täiuslikult.
Ta komistab, kukub ja saab haiget.
Kuid vanemad ju ei ütle selle peale:
"Sa kukkusid selles läbi! See on sinu süü!"
Ühtpidi ongi nende süü,
sest nende kordinatsioon pole veel paigas.
Kuid nad ajavad end püsti, jätkavad oma teed
ja saavad sellele lõpuks pihta.
Jätkan selle teemaga järgmine kord.
Küll aga julgustan sind tellima endale need materjalid,
mis võivad muuta su elu.
Meil on "Parema tervise" pakett, millest kuuled kohe peagi,
nii et võta meiega juba täna ühendust!
Andrew raamat: "Jumal tahab, et oleksid terve"
on tellitav me kodulehe kaudu
Kasuta tellides koodi T-330.
Sama materjal on saadaval ka õppematerjalina.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Võid tellida endale ka nii raamatu, õppematerjali kui CD või DVD,
mis kõik moodustavad kokku "Parema tervise paketi".
Paketis on kas CD või DVD,
raamat, õppematerjal
ja DVD'd "Tervenemisteekonnad"
+ tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Ekraanil on Andrew Wommacki teenistuse kontakandmed.
Loodame sinust kuulda juba täna!
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Mu isa oli baptisti koguduse pastor, kes tegi enesetapu, kui olin 5-aastane.
Ma ei saanud sellest tookord aru, kuid Jumala peale pahandasin siiski.
Sain Jumala peale kohe nii vihaseks, et otsustasin põgeneda Ta juurest,
laskmata kellelgi omada oma elu üle nii suurt kontrolli,
et mitte kunagi enam haiget saada.
Kui Jumal ootab, et kannaksid oma koormaid,
siis Ta kannab neid koos sinuga.
Kui Jumal ootab, et armastaksid ja usuksid igal ajal,
siis Tema usub ka sinusse igal ajal,
sõltumata rumalustest, mida oled korda saatnud.
Kõik need lood on lähemalt leitavad Andrew Wommacki kodulehelt.
Investeeri endasse läbi Andrew Wommacki teenistuse.
Muuda oma elu
Muuda maailma
Andrew Wommack'i teenistus
Tõlge: Anne-Ly Raukas